stanford-oval/wikipedia huggingface dataset:
Pesäpallon miesten Mestaruussarjan kausi 1969
Lyöjätilasto

| Sij>  | Pelaaja | Joukkue | Kunnarit | Lyödyt | Yhteensä |
| --- | --- | --- | --- | --- | --- |
| 1. | Anssi Vesala | Kouvolan Pallonlyöjät | 2 | 39 | 41 |
| 2. | Erkki Leppäniemi | Ulvilan Pesä-Veikot | 7 | 33 | 40 |
| 3. | Seppo Uusi-Oukari | Kankaanpään Maila | 1 | 35 | 36 |
| 4. | Mikko Peltola | Vimpelin Veto | 4 | 30 | 34 |
| 5. | Juhani Suutarinen | Oulun Lippo | 3 | 31 | 34 |
| 6. | Esa Risku | Nurmon Jymy | 2 | 31 | 33 |
| 6. | Antero Vatto | Kouvolan Pallonlyöjät | 2 | 31 | 33 |
| 6. | Tuomo Vihriälä | Kankaanpään Maila | 2 | 31 | 33 |
| 9. | Kari Lindberg | Haminan Palloilijat | 2 | 28 | 30 |
| 10. | Hannu Lehtinen | HoNsU | 0 | 29 | 29 |
Etenijätilasto

| Sij>  | Pelaaja | Joukkue | Tuodut |
| --- | --- | --- | --- |
| 1. | Raimo Papinaho | HoNsu | 54 |
Naisten SM

Katso Pesäpallon naisten Mestaruussarjan kausi 1969
Palkinnot

| Palkinto | Pelaaja | Joukkue |
| --- | --- | --- |
| Vuoden pesäpalloilija | Anssi Vesala | Kouvolan Pallonlyöjät |
| Vuoden lukkari | Reijo Salo | Seinäjoen Maila-Jussit |
| Lyöjäkuningas | Anssi Vesala | Kouvolan Pallonlyöjät |
| Etenijäkuningas | Raimo Papinaho | HoNsU |
| Vuoden naispesäpalloilija | Monica Schoultz | Puna-Mustat |
| Lyöjäkuningatar | Tuula Rantanen | Työväen Mailapojat |
| Etenijäkuningatar | Monica Schoultz | Puna-Mustat |
| vuoden tuomari | Kalevi Rantakangas |  |
Aiheesta muualla

https://kotisivukone.fi/files/vessix.kotisivukone.com/Pesis/seurat/jyvskyln_kiri_1930-2007.xls (latautuva Excel-taulukko)
Toivo Länsimäki

Toivo Aleksanteri Lähteenmäki (26. heinäkuuta 1884 Turku – 16. syyskuuta 1973 Helsinki) oli suomalainen lääkäri ja Helsingissä toimineen Tohtori Länsimäen naistensairaalan perustaja.
Toivo Länsimäen vanhemmat olivat kansakoulunopettaja Otto Aleksanteri Länsimäki ja Aleksandra Josefina Forsén. Länsimäki pääsi ylioppilaaksi Turun klassillisesta lyseosta 1904 ja hän valmistui lääketieteen kandidaatiksi 1909, lääketieteen lisensiaatiksi 1914 ja lääketieteen ja kirurgian tohtoriksi 1919. Hän toimi aluksi kunnanlääkärinä muun muassa Korpilahdella, Virolahdella ja Lappfjärdissä. Vuonna 1915 hän tuli apulaislääkäriksi professori Otto Engströmin sairaalaan Helsingissä ja hoiti tätä tointa vuoteen 1919 saakka, avustaen samalla gynekologisen opetuksen antamisessa. lääketieteen kandidaateille samassa sairaalassa. Vuonna 1919 Länsimäki perusti oman naistentautien sairaalan Freesenkadulle Töölöön ja hoiti siitä lähtien yksityispraktiikkaa Helsingissä.
Länsimäki perusti vuonna 1930 Taka-Töölöön yksityisen Tohtori Länsimäen naistensairaalan Espoonkadun varrelle, nykyisen Paasikivenkatu 4:n osoitteeseen. Vuonna 1930 valmistuneen, 1920-luvun klassismia edustaneen sairaalarakennuksen suunnitteli arkkitehti Elsi Borg. Sairaalatoiminnot sijaitsivat kolmikerroksisen rakennuksen kahdessa ensimmäisessä kerroksessa, ja niiden aputilat ylemmässä maantason kellarikerroksessa. Rakennuksen ylimmässä kerroksessa oli Länsimäen yksityisasunto. Länsimäki toimi sairaalan johtavana lääkärinä vuoteen 1951 saakka. Vuonna 1951 rakennus siirtyi Suomen Syöpäyhdistyksen omistukseen, ja Sairaskoti Radiumin nimellä toimintaansa jatkaneen laitoksen vuonna 1953 valmistuneen laajennuksen suunnitteli arkkitehti Iiro Tukkila. Myöhemmin rakennus oli Helsingin yliopistollisen keskussairaalan ja Samfundet Folkhälsanin omistuksessa ja oli viimeksi lähinnä kokous- ja toimistokäytössä. Rakennus siirtyi yksityiseen omistukseen vuonna 2015.
Länsimäki oli Duodecimin, Pohjoismaisen Kirurgisen Yhdistyksen ja Turun Suomalaisen Yliopistoseuran jäsen.
Toivo Länsimäki oli naimisissa vuodesta 1913 Hilda Edit Emilia Westerbackin kanssa. Avioeron jälkeen hän meni naimisiin 1930 Alli
Armida Pihlströmin kanssa. Vuonna 1973 kuollut Toivo Länsimäki on haudattu Honkanummen hautausmaalle.
Aiheesta muualla

Tohtori Länsimäen sairaala Espoonkadulla, nykyisellä Paasikivenkadulla, valokuva vuodelta 1930. Museovirasto, Historian kuvakokoelma
Tissiflashmob

Tissiflashmobiin osallistuneet naiset paljastivat rintansa julkisesti sukupuolten välisen tasa-arvon puolesta. Mukana oli myös miehiä.
Tissiflashmob on Sandra Marinsin ja Säde Vallarénin järjestämä mielenilmaus, joka järjestettiin ensimmäisen kerran kesäkuussa 2019 Helsingin Hietaniemen uimarannalla. Järjestävät kritisoivat sitä, että edeltävänä vuonna nainen oli poistettu uimarannalta, koska oli ollut ilman yläosaa. Tapahtuma liittyy kansainväliseen Free the Nipple -liikkeeseen, jossa vaaditaan naisille oikeutta yläosattomuuteen julkisilla paikoilla.
Tapahtuma on järjestettiin myös vuonna 2020, kahdeksassa eri kaupungissa sekä etänä. Tällä kertaa mielenilmauksen järjestäjänä toimii feministinen aktivistiryhmä Cult Cunth.
Pentti Karvonen

Pentti Karvonen -nimisiä henkilöitä ovat:
Pentti Karvonen (1931–1996), suomalainen eversti, Jääkäriprikaatin ent. komentaja
Pentti Karvonen (1931–2022), suomalainen kestävyys- ja estejuoksija
Pentti Karvonen (s. 1942), suomalainen lääkärinoikeutensa menettänyt lääketieteen lisensiaatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pentti Karvonen”, voi hakea sivunnimihaulla, laajalla sivunnimihaulla tai tekstihaulla.
Tiimioppiminen

Tiimioppiminen on eräs kollektiivioppimisen muodoista ja tarkoittaa oppimista, joka tapahtuu tiimin tasolla, eli yksilö- ja organisaatiotasojen leikkauspisteessä.
Tiimioppiminen organisaatiossa

Tiimioppiminen on oppivan organisaation perusta, sillä sen kautta yksilöiden oppiminen laajenee ensin tiimin osaamiseksi ja myöhemmin organisaation uudeksi osaamiseksi. Tiimioppimisen katsotaan myös auttavan hiljaisen tiedon leviämistä.
Tiimioppiminen tapahtuu dialogin ja keskustelujen kautta eli se vaatii tiimityölle varattavaa aikaa. Tiimioppimisprosessiin kuuluu mm.
kokemusten arviointi yhdessä,
tiimin yhteisen ymmärryksen, arvojen ja toimintamallin muodostuminen,
yhteinen toimenpiteiden suunnittelu,
sekä koordinoitu toiminta.
Tiimioppiminen on yksilön kasvua ja kehittymistä tiimissä ja sen avulla. Se on vuorovaikutteista aktiivista yhdessä oppimista ja yhdessä tekemistä. Tiimioppimista sovelletaan yhteisössä, työtiimeissä sekä myös oppijoiden kanssa – tällöin voidaan puhua myös tiimipedagogiikasta. Tiimioppimisen ytimessä on dialogi, käytännön tekeminen sekä tiedonhankinta. Kyse ei ole mallista, vaan sovellettavista käytänteistä, joilla yhdessä oppimista saadaan aikaan. Tiimioppimisen vahvuus on siinä, että sitä voidaan soveltaa hyvin monenlaisiin eri ympäristöihin.
Tiimioppiminen opetusmenetelmänä

Tiimioppiminen on opetusmenetelmä, jossa seurataan näitä periaatteita:
Tiimit ovat kooltaan 5-7 henkeä. Osallistujat jaetaan tiimeihin osaamisprofiiliensa mukaisesti monipuolisten tiimien muodostamiseksi.
Oppijat ovat vastuussa yksilösuorituksistaan, ajan varaamisesta tiimioppimiseen, sekä vuorovaikutuksesta tiimissä.
Tehtävien tulee edistää sekä oppimistä että tiimiytymistä.
Oppijoiden on saatava palautetta tiheästi ja viipymättä.
Tissington

Tissington
Koristeltu kaivo
Tissington on kylä Derbyshiren kreivikunnassa Keski-Englannissa. Se muodostaa noin 160 asukkaan Tissington and Lea Hallin kunnan. Kylä on rakentunut Tissington Hall -nimisen Jaakko I:n aikaisen kartanon ympärille. Tissington sijaitsee Buxtonista Ashbourneen kulkevan tien A515 varrella. Kylä on suosittu matkakohde ja sen talous perustuu suurelta osin matkailuun.
Tissi (täsmennyssivu)

Tissi voi tarkoittaa ainakin seuraavia:
tissi, naisen rinta arkikielessä
Tissi, kunta Sardiniassa
Tissi, aliprefektuuri Tšadissa
Jacopo Tissi (s. 1995), italialainen balettitanssija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tissi”, voi hakea sivunnimihaulla, laajalla sivunnimihaulla tai tekstihaulla.
Tissari

Tissari on sukunimi, joka on muun muassa seuraavilla suomalaisilla henkilöillä:
Ari Tissari (1951–2023), jalkapalloilija
Marjatta Wis (o.s. Tissari, 1915–2008), kielentutkija
Sami Tissari (s. 1971), kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tiimiopettajuus

Tiimiopettajuus on yhdessä työskentelyä
Tiimiopettajuus  on kahden tai useamman opettajan välistä toimijuutta, jossa yhdessä suunnitellaan, organisoidaan, ohjeistetaan ja arvioidaan samaa ryhmää opiskelijoita, yleensä yhteisessä luokkahuoneessa.
Katzenbachin ja Smithin (1993) mukaan tiimi on pieni ryhmä ihmisiä, joilla on toisiaan täydentäviä taitoja ja jotka ovat sitoutuneet yhteiseen päämäärään, tavoitteisiin, toimintamalliin ja yhteisvastuuseen.  Yhteisöllisyys on yksi työelämän keskeisimpiä menestystekijöitä. Yhteisöllisyyttä rakennetaan yhdessä tekemällä, mikä kehittää myös organisaation sosiaalista pääomaa. Tämä vaikuttaa positiivisesti työyhteisön jäsenten jaksamiseen ja hyvinvointiin.
Yhteisopettajuuden malleja

Friend and Cook (1996)  esitelevät useita malleja tiimiopettajuuteen:
Yksi opettaa, toinen tukee : Yksi opettaja johtaa opetusta, kun taas toinen antaa tukea oppilaille tai opiskelijoille, jotka tarvitsevat lisäapua tai rikastuttamista, hän kerää havaintotietoja tai hallinnoi luokkahuonetta.
Rinnakkaisopetus: Opettajat suunnittelevat opetuksen yhdessä, mutta kumpikin opettaa saman tiedon luokkahuoneen eri puolilla samanaikaisesti.
Vaihtoehtoinen opetus: Yksi opettaja hallinnoi suurinta osaa luokasta, kun taas toinen opettaja työskentelee pienen ryhmän kanssa luokkahuoneessa tai sen ulkopuolella. Pienen ryhmän ei tarvitse integroitua nykyiseen oppituntiin.
Työpisteopetus: Molemmat opettajat jakavat opetussisällön ja kumpikin ottaa vastuun osan oppitunnin suunnittelusta ja opettamisesta. Työpisteopetuksessa luokkahuone on jaettu useisiin opetuspisteisiin. Opettajat ovat tietyillä pisteillä; muilla pisteillä opiskelijat toimivat itsenäisesti tai opettajan ohjeiden mukaan.
Ryhmäopetus: Molemmat opettajat vastaavat suunnittelusta. Molemmat opettajat opettavat, osallistuvat aktiivisesti keskusteluun ja kannustavat opiskelijoita keskustelemaan. Molemmat opettajat ovat aktiivisesti mukana oppitunnin suunnittelussa ja toteutuksessa.
Sandholzin (2000) mukaan tiimiopettajuus voidaan luokitella kolmeen eri luokkaan. Ensimmäisessä luokassa kaksi tai useampi opettaja yhteistyössä jakavat opettajuuden vastuuta hiukan. Toisessa kategoriassa toteutus suunnitellaan yhdessä. Tällöin opettajat noudattavat omia, erillisiä ohjeita ja toimintatapoja. Kolmannessa luokassa yhdistyy jaettu yhteistyö kaikilla opettajuuden osa-alueilla aina toteutuksen suunnittelusta toteutukseen.
Tiimiopettajuuden kriteereitä

Yhteistyön arvioimiseen voidaan käyttää Magiera-Simmons (2007)in laatuindikaattorimallia, joka antaa määritelmän hyvälle yhteistyölle 25 laatuindikaattorin ja luokitusasteikon avulla.  Yhteisopetusta arvioidaan usein jaetun johtajuuden määrällä, sillä paljonko aikaa yhteissuunnitteluun käytetään, miten kommunikaatio toimii kahden opettajan välillä ja sen suhteen, kuinka paljon kunnioitusta ja luottamusta suhteessa esiintyy.
Perry ja Stewart (2005) toteavat, että yhteistyön määrää opettajien keskuudessa voidaan pitää myös yhtenä tiimiopettajuuden määrittäjänä. Vähiten yhteistyötä sisältävällä tasolla opettajat opettavat yhteistyössä ennalta määritetyn opetussuunnitelman mukaisesti. Tällöin sisältö luodaan yhdessä, mutta kukin opettaa ja arvioi opintojakson erikseen. Ylimmällä yhteistyön tasolla yhteistyö alkaa aina yhteisestä suunnittelusta, yhdessä toteutettavaan opetukseen ja kattaen yhdessä tehdyn arvioinnin. Heidän mukaansa tiimiopettajuus on yleensä yhdistelmä edellä mainittuja.
The Transformers

| Transformers> The Transformers |
| --- | --- |
 Alkuperäinen Transformers-logo.
Tyyli:  Anime, seikkailu, toiminta, sci-fi, mecha
Kestoaika:  23 min
Pääosissa:  Frank Welker Peter Cullen Chris Latta Jack Angel Corey Burton Michael Bell John Stephenson Dan Gilvezan Casey Kasem Don Messick Scatman Crothers
Alkuperämaa:   Yhdysvallat  Japani
Alkuperäiskieli:  amerikanenglanti
Verkko:   Syndikointi
Esitetty:  17. syyskuuta 1984 – 11. marraskuuta 1987 (USA)
Tuotantokausia:  4
Jaksoja:  98
Tuotanto
Tuottaja(t):  Joe Bacal Tom Griffin Margaret Loesch Kenichi Morohashi Edward Lee Rapp Atsushi Shimizu Nelson Shin Tim Spiedel
Ohjaaja(t):  Jay Bacal John Gibbs John Walker Peter Wallach
Käsikirjoittaja(t):  David Wise Donald F. Glut Doug Booth Earl Kress Michael Charles Hill Flint Dille George Arthur Bloom Paul Davids Steve Skeates Larry Strauss Beth Bornstein Buzz Dixon Bryce Malek Dick Robbins Reed Robbins Peter Salas Antoni Zalewski Dennis Marks Carla Conway Gerry Conway Joey Kurihara Piedra Cherie Wilkerson Marvin Wolfman Paul Dini Michael Reaves
Tuotantoyhtiö(t):  AKOM Marvel Productions Sunbow Productions Toei Doga
Aiheesta muualla
IMDb 
The Transformers on yhdysvaltalaisten ja japanilaisten yhteistuottama animaatiosarja, joka perustui lelusarjaan, josta tehtiin myös sarjakuvia.
Generation 1 tai G1 oli alun perin vain fanien keskuudessa tunnettu koodinimi, jolla tarkoitettiin alkuperäistä tv-sarjaa, sarjakuvaa ja lelusarjaa. Vasta 2000-luvun alussa nimi muuttui viralliseksi nimeksi alkuperäiselle sarjalle. Sarja eroaa suuresti uusista Transformers-sarjoista (mm. Armada, Energon ja Cybertron) sillä, että hahmot pysyvät alusta asti samannäköisinä ja samoina, eivätkä kehity uuden lelun myötä uuden värisiksi, tai uuteen muotoon. Sarjasta on myös osuvasti todettu: "Toisin kuin aiheesta tehdyt uudet sarjat (Armada, Energon ja Cybertron), alkuperäinen sarja ei tunnu parinkymmenen minuutin lelumainokselta."[lähde? ]
Sarjakuva

Sarjakuva alkoi vuonna 1984 ja päättyi vuonna 1991.
Animaatiosarja

Animaatiosarja alkoi vuonna 1984 ja loppui 1987. Sarjaa tehtiin yhteensä neljä kautta. Kaksi ensimmäistä kautta sijoittuvat 1980-luvun puoleen väliin, kun taas kolmas kausi alkaa vuodesta 2006. Viimeistä, neljättä kautta ei monien fanien keskuudessa katsota kuuluvaksi "viralliseksi" kaudeksi alkuperäiseen sarjaan. Kausi koostuu vain kolmiosaisesta pilottijaksosta.
Animaatiosarja > 1. kausi

Transformerit saapuvat Maa-planeetalle. Autobotit tapaavat ihmisliittolaisensa Spiken, tämän isän ja Chip Chasen. Autobotit rakentavat Dinobotit. Decepticonit saavat tuekseen Constructiconit.
Animaatiosarja > 2. kausi

Kauden aikana mukaan tulee paljon uusia hahmoja, niin hyvien kuin pahojen puolelle. Kauden loppu huipentuu, kun Decepticon Starscream yrittää tapattaa Megatronin, minkä johdosta hänet karkotetaan ja hän kokoaa oman armeijansa, Combaticonit.
Animaatiosarja > 3. kausi

Kolmas kausi sijoituu 21 vuotta toisen tuotantokauden jälkeiseen aikaan, vuotta The Transformers: The Movien tapahtumien jälkeen. Autobotit, Rodimus Primen johdolla taistelevat Galvatronin johtamia Decepticoneja vastaan, niin maapallolla, kuin ympäri galaksiakin. Kauden lopussa Optimus Prime herätetään kuolleista. Mukana esiintyy lyhyesti myös Starscreamin haamu.
Animaatiosarja > 4. kausi

Neljäs kausi koostuu ainoastaan kolmiosaisesta jaksosta nimeltä The Rebirth. Jaksossa Galvatron havittelee itselleen energiaa Plasmaenergiakammiosta vailla mitään aikomusta uskoa, että se tuhoaisi kaikki transformerit Cybertronilla. Kammion avainta kantava Autobottiryhmä tekee pakkolaskun Nebulos-planeetalle, jossa he keksivät Headmaster- ja Targetmaster-järjestelmät. Mutta Nebulosin johtaja lordi Zarak liittoutuu Decepticonien kanssa ja kopioi järjestelmän myös Decepticoneille rakentaen myös itselleen oman Headmasterin nimeltä Scorponok. Lopussa Spiken rakennuttama Fortress Maximus pysäyttää Decepticonit ja Plasmaenergiakammio suljetaan, mutta kaikki kammion ulkopuolelle jäänyt energia palauttaa Cybertronin takaisin Kultakauteen. Fortress Maximus jää muiden Headmasterien kanssa suojelemaan Nebulosia. Galvatron ja lordi Zarak joukkoineen pakenevat.
Hahmot > Autobotit

Optimus Prime, Autobottien johtaja. Muuntautuu rekka-autoksi.
Bumblebee, myöhemmin Goldbug, tiedustelija. Muuntautuu  kuplavolkkariksi.
Grimlock, Dinobottien johtaja. Nämä olivat eräs Transformersien alaryhmä, jotka muuttuivat dinosauruksiksi. Toimi jonkin aikaa autobottien johtajana. Muuttui Tyrannosaurukseksi.
Jazz, Optimuksen tehtäväjohtaja, mieltynyt maan pop-kulttuuriin. Muuntautuu Martini Porsche 935 Turbo -kilpa-autoksi.
Ironhide, yksi vanhimmista, kokeneimmista ja itsepäisimmistä Autoboteista. Optimuksen vanha ja läheinen ystävä. Muuntautuu paketiautoksi.
Prowl, Poliisiautoksi muuntautuva sotilas, strategisti ja analysoija. Myös partiojohtaja.
Hound, Autobottien tiedustelija. Pystyy luomaan hologrammeja. Muuntautuu maastoautoksi.
Wheeljack, Autobottien oma "hullu tiedemies". Nerokas keksijä ja aina täynnä ideoita.
Fortress Maximus, Headmaster. Yhdistynyt Spike Witwickyn kanssa.
Ratchet, lääkäri, Muuntautuu ambulanssiksi.
Mirage, Formula-autoksi muuntautuva soturi. Pystyy tekemään itsensä näkymättömäksi suojakentällä.
Hot Rod, Muuntautuu hot rod -autoksi. Myöhemmin Autobottien johtaja, nimellä Rodimus Prime.
Ultra Magnus, Autobot Cityn komentaja. Muuntautuu ohjustenlaukaisualustaa vetäväksi rekka-autoksi.
Blurr, nopeasti puhuva Autobottien datalähetti. Hän muuntautuu cybertronilaiseksi autoksi.
Springer, Autobottien kolmimuuntuja. Hän muuntautuu autoksi ja helikopteriksi.
Sandstorm, Autobottien kolmimuuntuja. Hän muuntautuu rantakirpuksi ja helikopteriksi.
Superion, viiden Aerialbotin muodostama vahva ja tehokas jättiläissoturi.
Defensor, viiden Protectobotin muodostama suurikokoinen puolustaja.
Punch, Autobottien kaksoisagentti, jolla on kaksi eri robottimuotoa. Käyttää toista robottimuotoaan valeasuna Decepticonien keskuudessa ja käyttää valenimeä Counterpunch.
Hahmot > Muita

Unicron, jättiläismäinen, paha robotti, joka kulki halki galaksin ja tuhosi kaiken tieltään. Muuttui planeetaksi.
Spike Witwicky, Autobottien ensimmäinen ihmisliittolainen. Ryhtyi sarjakuvassa Head Mastersiksi ja pystyi muuntautumaan Fortress Maximusin pääksi, Cerebros-välivaihetta käyttäen.
Buster Witwicky, Spiken pikkuveli. Esiintyy vain alkuperäisessä sarjakuvassa. Decepticonien siepattua hänet, Spike ryhtyi Head Mastersiksi.
Sparkplug Witwicky, Spiken ja Busterin isä ja loistava Autonasentaja. Sarjakuvassa huonoissa väleissä Autobotteihin.
Daniel Witwicky, Spiken poika. Tulee mukaan vuoteen 2005 sijoittuvassa elokuvassa The Transformers: The Movie (1986).
Quintessonit G1-animaatiosarjassa mekaaninen rotu, joilla on useita kasvoja ja usein tyypillisesti mekaanisia lonkeroita. Transformereiden orjuuttajia, jotka transformerssit miljoonia vuosia sitten ajoivat pois Cybetronilta. Juonittelijoita ja valehtelijoita, väittävät olevansa transformerssien luojia. Todellisuudessa se on Primus-niminen muinainen jumala. G1-animaatiosarjan kolmannella tuotantokaudella juonittelivat sekä Decepticoneja,että autobotteja vastaan. Sarjan kahdessa päätösjaksossa Quintesson-tiedemies herättää henkiin Optimus Primen, sekä rakentaa Bumblebeen Goldbugiksi.
Sharkticonit, Hirviöhaiksi muuttuvia primitiivisiä transformereita, joita Quintessonit pitävät orjinaan ja palvelijoinaan. Näitä Sharckticoneja on lukuisia. Quintessoneilla on tyypillistä heittää vankejaan Sharckticonien syötäväksi ja tuhottavaksi. Vuoden 1986 Transformers-elokuvassa Grimlock saa käännytettyä Sharckticonit Quintenssoneja vastaan.
Äänirooleissa

| 0 | 1 | 2 |
| --- | --- | --- |
|  Peter Cullen  | … |  Optimus Prime, Ironhide, Slugslinger, Nightstick, Wingspan   |
|  Frank Welker  | … |  Megatron/Galvatron, Soundwave, Laserbeak, Mirage, Frenzy, Skywarp, Blades, Buzzsaw, Chromedome, Groove, Mixmaster, Ratbat, Ravage, Rumble, Sharkticon, Sludge, Superion, Trailbreaker, Wheelie   |
|  Chris Latta  | … |  Starscream, Wheeljack, Sparkplug Witwicky, Defensor, Furg, Krunk, Reflector   |
|  Corey Burton  | … |  Shockwave, Spike Witwicky, Brawn, Dion, Sunstreaker, Vector Sigma, Wideload    |
|  Dan Gilvezan  | … |  Bumblebee, Hot Spot, Rollbar, Scamper, Skids, Snapdragon   |
|  Scatman Crothers  | … |  Jazz   |
|  Susan Blu  | … |  Arcee, Marissa Faireborn, Beta    |
|  John Moschitta Jr.  | … |  Blurr, Punch-Counterpunch   |
|  Michael Bell  | … |  Prowl, Bombshell, Brainstorm, First Aid, Gort, Rad, Scrapper, Sideswipe, Swoop   |
|  Don Messick  | … |  Ratchet, Scavenger, Gears   |
|  Ken Sansom  | … |  Hound   |
|  Jack Angel  | … |  Astrotrain, Ultra Magnus, Arcana, Breakdown, Cyclonus, Omega Supreme, Ramjet, Smokescreen, Sweep   |
|  Gregg Berger  | … |  Grimlock, Skyfire, Long Haul, Outback   |
|  Casey Kasem  | … |  Cliffjumper, Teletraan 1   |
|  John Stephenson  | … |  Thundercracker, Alpha Trion, Bosch, Devcon, Huffer, Kup, Windcharger   |
|  Neil Ross  | … |  Bonecrusher, Crosshairs, Fracas, Hook, Monzo, Pointblank, Sixshot, Slag, Springer   |
|  Alan Oppenheimer  | … |  Beachcomber, Seaspray, Warpath   |
|  Arthur Burghardt  | … |  Devastator   |
|  Roger C. Carmel  | … |  Bruticus, Cyclonus, Unicron   |
|  Ed Gilbert  | … |  Thrust, Blitzwing, Superion, Shawn Berger   |
|  Beau Weaver  | … |  Octane   |
|  Tony St. James  | … |  Blot, Brawl, Cutthroat, Spasma   |
|  Tony Pope  | … |  Wreck-Gar, A3   |
|  Rob Paulsen  | … |  Air Raid, Chase, Fastlane, Slingshot, Haywire   |
|  Pete Renaday  | … |  Grapple, lordi Chumley   |
|  Jerry Houser  | … |  Sandstorm   |
|  Brad Garrett  | … |  Trypticon   |
|  Charles Adler  | … |  Silverbolt, Triggerhappy, Duros, Vorath, Dirk Mannus   |
|  Jim Cummings  | … |  Afterburner, Rippersnapper, Sharkticon   |
|  Townsend Coleman  | … |  Rewind   |
Vastaanotto ja arvostelu

Wizard Magazine listasi vuonna 2001 Transformersin sijalle viisi laatimassaan kautta aikain sadan parhaan animaatiosarjan listalle.
Tammikuussa 2009 IGN-sivuston laatiman sadan parhaan animaatiosarjan listan mukaan Transformers oli sijalla 23. Gunaxin listasi kaksi kuukautta myöhemmin Transformersin sijalle 2 laatimassaan 1980-luvun kymmenen parhaan animaatiosarjan listalla.
Megatron ja Optimus Prime taistelevat, yhdessä kuuluisimmista kohtaamisistaan, jaksossa More Than Meets The Eye, Part 2.
Piia Vähäsalo

Piia Vähäsalo (s. 1972) on laukkusuunnittelija ja suunnittelee myös muita tuotteita Utua-tuotemerkillä sekä pyörittää Langin Kauppahuone -nimistä hotelli-ravintolaa Raahessa.
Ura

Vähäsalo on entinen Jokilaaksojen pelastuslaitoksen pelastusjohtaja. Hän on koulutukseltaan hallintotieteiden maisteri, minkä lisäksi Vähäsalo on suorittanut Pelastusopistossa päällystötutkinnon.
Piia Vähäsalo on valittu Vuoden 2009 palomieheksi esimerkillisestä toiminnastaan pelastusalan alueellisen ja valtakunnallisen toiminnan kehittäjänä ja vaikuttajana. Palkintoperusteissa todetaan, että hän "toimii muutenkin esimerkkinä miehisellä pelastusalalla". Hänet on valittu myös Vuoden 2010 nuoreksi johtajaksi. Palkitsemisperusteluissa 2009 todettiin, että "merkittävällä tavalla vaikuttamassa pelastustoimen kehittämiseen alueellisella ja valtakunnallisella tasolla".
Vähäsalo on Pohjois-Suomen pelastusliitto ry:n hallituksen jäsen.
Vähäsalolle on yhdessä Pasi Siipolan kanssa myönnetty vuoden 2009 Oulun läänin rakennussuojelupalkinto Viisikanta. Vähäsalo ja Siipola ostivat vuonna 2003 Siipolan mummolan naapurissa Kalajoella sijainneen huonokuntoisen klassismia edustavan nimismiehen virkatalon, Kärjän talon, ja kunnostivat sen. Kulttuurihistoriallisesti arvokas Kärjän talo on muuttunut yhdeksi Kalajokilaakson komeimmista rakennuksista. Palkinto myönnettiin talon perinteitä kunnioittavasta rakennuksen perusparannuksesta.
Vähäsalo on alkujaan kotoisin Sievistä, jossa hän aloitti uransa käytännön työssä paloalalla, mutta asuu nykyisin Raahessa. Ennen Raaheen muuttoa ja yrittäjäksi ryhtymistä hän asui Kalajoella.